SL Uradni list Evropske unije L 46/1

IZVEDBENA UREDBA KOMISIJE (EU) 2018/252

z dne 19. februarja 2018

o izrednih ukrepih za podporo trgu za perutninski sektor v Franciji

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 220(1)(a) Uredbe,

ob upoštevanju naslednjega:

(1) Francija je med 1. decembrom 2016 in 30. junijem 2017 potrdila in priglasila številne izbruhe visokopatogene aviarne influence podtipa H5. Skupaj je bilo v Franciji potrjenih 486 izbruhov. Prizadete vrste so race, gosi, purani, pegatke, prepelice ter piščanci, mladi petelini, kopuni, pulardi, mlade kokoši in kokoši nesnice vrste Gallus domesticus.

(2) Francija je nemudoma in učinkovito sprejela vse potrebne ukrepe za zdravje živali in veterinarske ukrepe, zahtevane v skladu z Direktivo Sveta 2005/94/ES (2).

(3) Francija je zlasti sprejela ukrepe za obvladovanje in spremljanje ter preventivne ukrepe in v skladu z izvedbenimi sklepi Komisije (EU) 2017/247 (3), (EU) 2017/417 (4), (EU) 2017/554 (5), (EU) 2017/696 (6), (EU) 2017/780 (7) in (EU) 2017/1139 (8) vzpostavila okužena in ogrožena območja (v nadaljnjem besedilu: omejena območja). Za obvladovanje in preprečevanje širjenja bolezni je Francija uvedla dva sklopa ukrepov; prvi sklop vsebuje omejitve premikov ptic, prepoved naseljevanja ptic in podaljšanje prekinitev proizvodnje na gospodarstvih s perutnino na omejenih območjih, vzpostavljenih po izbruhu visokopatogene aviarne influence podtipa H5, drugi sklop pa vsebuje nadaljnje podaljšanje prekinitev proizvodnje in prepoved naseljevanja ptic do 28. maja 2017 na gospodarstvih z gosmi in racami, ki se nahajajo na omejenih območjih, vzpostavljenih 31. marca 2017.

(4) Z navedenimi ukrepi je Franciji uspelo obvladati in zajeziti širjenje bolezni. Ukrepi za zdravje živali in veterinarski ukrepi na ravni Unije in na nacionalni ravni so se do 29. septembra 2017 uporabljali na vseh zadevnih gospodarstvih.

(5) Francija je obvestila Komisijo, da so potrebni zdravstveni in veterinarski ukrepi, ki so bili uporabljeni za obvladovanje in zajezitev širjenja bolezni, prizadeli mnogo gospodarskih subjektov in da so ti gospodarski subjekti utrpeli izgube dohodka, za katere niso upravičeni do finančnega prispevka Unije v skladu z Uredbo (EU) št. 652/2014 Evropskega parlamenta in Sveta (9).

(6) Komisija je 12. aprila, 3. avgusta in 13. novembra 2017 prejela uradne zahtevke Francije za delno financiranje nekaterih izrednih ukrepov v skladu s členom 220(3) Uredbe (EU) št. 1308/2013.

(7) Zaradi ukrepov za zdravje živali in veterinarskih ukrepov so bile podaljšane prekinitve proizvodnje, prepovedano je bilo naseljevanje ptic in omejeni so bili premiki na gospodarstvih s perutnino vseh vrst na omejenih območjih, vzpostavljenih po izbruhu visokopatogene aviarne influence podtipa H5. Ti ukrepi so zadevali naslednje vrste: race, gosi, purane, pegatke, prepelice ter piščance, mlade peteline, kopune, pularde, mlade kokoši in kokoši nesnice vrste Gallus domesticus. To je povzročilo zmanjšanje proizvodnje perutnine na teh gospodarstvih. Te izgube je zato primerno nadomestiti.

(8) Zaradi ukrepov za zdravje živali in veterinarskih ukrepov je bilo do 28. maja 2017 prepovedano naseljevanje rac in gosi na vsa gospodarstva na omejenih območjih. To je povzročilo zmanjšanje proizvodnje perutninskega mesa na teh gospodarstvih z racami in gosmi. Te izgube je zato primerno nadomestiti.

(9) V skladu s členom 220(5) Uredbe (EU) št. 1308/2013 mora biti delno financiranje Unije enakovredno 50 % izdatkov, ki jih krije Francija za izredne ukrepe za podporo trgu. Komisija bi morala po preučitvi zahtevka, ki ga je vložila Francija, določiti največje količine, upravičene do financiranja v okviru vsakega izrednega ukrepa za podporo trgu.

(10) Da bi se izognili morebitnemu prekomernemu nadomestilu, bi moral pavšal delnega financiranja temeljiti na tehničnih in ekonomskih študijah ali računovodskih listinah ter se določiti na primerni stopnji za vsako žival in proizvod na podlagi kategorije proizvedenih živali, tj. glede na vrsto, pa tudi način proizvodnje (standardna proizvodnja, prosta reja, proizvodnja s certifikatom v nacionalni shemi, proizvodnja s certifikatom v shemi Label Rouge, proizvodnja ZGO) in dolžino dobavne verige (proizvajalci perutnine, ki proizvajajo samo žive živali, imajo dolgo dobavno verigo, proizvajalci perutnine, ki proizvajajo žive živali in jih predelajo v predelane proizvode, pa imajo kratko dobavno verigo).

(11) Da bi se izognili vsakršnemu tveganju dvojnega financiranja, se nastalih izgub ne bi smelo nadomestiti z državno pomočjo ali zavarovanji, delno financiranje Unije v skladu s to uredbo pa bi bilo treba omejiti na upravičene živali in proizvode, za katere ni bil prejet nikakršen finančni prispevek Unije v skladu z Uredbo (EU) št. 652/2014.

(12) Obseg in trajanje izrednih ukrepov za podporo trgu iz te uredbe bi bilo treba omejiti v tolikšni meri, kolikor je nujno potrebno za podporo zadevnemu trgu. Predvsem bi se morali izredni ukrepi za podporo trgu uporabljati samo za proizvodnjo perutnine na gospodarstvih na omejenih območjih in samo za obdobje trajanja ukrepov za zdravje živali in veterinarskih ukrepov, ki so določeni v zakonodaji Unije in francoski zakonodaji ter se nanašajo na 486 izbruhov visokopatogene aviarne influence, potrjenih med 1. decembrom 2016 in 30. junijem 2017, ter na omejena območja, vzpostavljena 31. marca 2017.

(13) Za zagotovitev prožnosti v primeru, če se števila neproizvedenih živali, upravičenih do nadomestila, razlikujejo od največjih števil, ki so na podlagi ocen določena v tej uredbi, se lahko nadomestilo do določene mere prilagodi, pod pogojem da se upošteva največji znesek izdatkov, ki jih delno financira Unija.

(14) Za dobro proračunsko upravljanje teh izrednih ukrepov za podporo trgu bi morala biti do delnega financiranja Unije upravičena le izplačila upravičencem, ki jih Francija izvede najpozneje do 30. septembra 2018. Člen 5(2) Delegirane uredbe Komisije (EU) št. 907/2014 (10) se ne bi smel uporabljati.

(15) Francija bi morala za zagotovitev upravičenosti in pravilnosti izplačil opraviti predhodne preglede.

(16) Da bi Francija Uniji omogočila izvedbo finančnega nadzora, bi morala Komisiji sporočiti potrditev izplačil.

(17) Da bi zagotovili takojšnjo izvajanje ukrepov iz te uredbe v Franciji, bi morala ta uredba začeti veljati dan po objavi v Uradnem listu Evropske unije.

(18) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Unija zagotovi delno financiranje v višini 50 % izdatkov, ki jih krije Francija za podporo trgu perutnine, ki ga je močno prizadelo 486 izbruhov visokopatogene aviarne influence podtipa H5, ki jih je Francija odkrila in priglasila med 1. decembrom 2016 in 30. junijem 2017.

Člen 2

Izdatki, ki jih krije Francija, so do delnega financiranja Unije upravičeni samo:

(a) za čas trajanja uporabe ukrepov za zdravje živali in veterinarskih ukrepov iz zakonodaje Unije in francoske zakonodaje iz Priloge in

(b) za gospodarstva s perutnino, za katere so se uporabljali ukrepi za zdravje živali in veterinarski ukrepi ter ki se nahajajo na območjih, navedenih v zakonodaji Unije in francoski zakonodaji iz Priloge („omejena območja“), in

(c) če jih Francija upravičencem izplača najpozneje do 30. septembra 2018. Člen 5(2) Delegirane uredbe (EU) št. 907/2014 se ne uporablja, in

(d) če za žival ali proizvod za obdobje iz odstavka a) ni bilo prejeto nobeno nadomestilo v obliki državne pomoči ali zavarovanja ter nikakršen finančni prispevek Unije v skladu z Uredbo (EU) št. 652/2014.

Člen 3

1. Najvišja raven delnega financiranja Unije znaša 32 500 000 EUR. Ta znesek se razdeli:

(a) zaradi zmanjšanja proizvodnje gosi in rac na omejenih območjih se uporabljajo naslednji pavšali na žival: (i) za proizvajalce s kratko dobavno verigo: — mulard race v začetni fazi vzreje iz oznake KN 0105 99 10: 0,24 EUR na žival za največ 420 877 živali, — pitane mulard race iz oznake KN 0105 99 10: 1,13 EUR na žival za največ 469 483 živali, — mulard race v končni fazi vzreje iz oznake KN 0105 99 10: 4,41 EUR na žival za največ 596 122 živali, — mulard race iz oznake KN 0105 99 10 kot celi trupi: 2,20 EUR na žival za največ 624 494 živali, — mulard race iz oznake KN 0105 99 10, razrezane na kose: 4,275 EUR na žival za največ 434 960 živali, — mulard race iz oznake KN 0105 99 10, predelane: 19,055 EUR na žival za največ 152 038 živali, — gosi v začetni fazi vzreje iz oznake KN 0105 99 20: 2,455 EUR na žival za največ 5 625 živali, — gosi iz oznake KN 0105 99 20 kot celi trupi: 10,595 EUR na žival za največ 9 832 živali, — gosi iz oznake KN 0105 99 20, predelane: 23,33 EUR na žival za največ 3 004 živali, — race iz oznake KN 0105 99 10 za peko: 5,16 EUR na žival za največ 215 živali, — gosi iz oznake KN 0105 99 20 za peko: 11,505 EUR na žival za največ 215 živali; (ii) za proizvajalce z dolgo dobavno verigo: — standardne mulard race v začetni fazi vzreje in mulard race v začetni fazi vzreje z označbo ZGO ali Label Rouge iz oznake KN 0105 99 10: 0,24 EUR na žival za največ 7 681 851 živali, — standardne pitane mulard race iz oznake KN 0105 99 10: 0,515 EUR na žival za največ 456 754 živali, — pitane mulard race ZGO iz oznake KN 0105 99 10: 0,68 EUR na žival za največ 6 464 618 živali, — pitane mulard race Label Rouge iz oznake KN 0105 99 10: 0,81 EUR na žival za največ 724 618 živali, — standardne mulard race v končni fazi vzreje iz oznake KN 0105 99 10: 1,48 EUR na žival za največ 776 279 živali, — mulard race ZGO v končni fazi vzreje iz oznake KN 0105 99 10: 1,645 EUR na žival za največ 5 929 395 živali, — mulard race Label Rouge v končni fazi vzreje iz oznake KN 0105 99 10: 2,63 EUR na žival za največ 633 228 živali, — standardne muškatne race iz oznake KN 0105 99 10: 0,48 EUR na žival za največ 104 958 živali, — muškatne race s certifikatom iz oznake KN 0105 99 10: 0,585 EUR na žival za največ 215 živali, — muškatne race Label Rouge iz oznake KN 0105 99 10: 0,625 EUR na žival za največ 215 živali, — race mlakarice iz oznake KN 0105 99 10: 1,1325 EUR na žival za največ 2 000 živali, — pitane gosi iz oznake KN 0105 99 20: 2,855 EUR na žival za največ 26 572 živali, — gosi kot končni proizvodi iz oznake KN 0105 99 20: 5,54 EUR na žival za največ 19 082 živali;

(b) zaradi zmanjšanja proizvodnje perutnine razen rac in gosi na omejenih območjih se uporabljajo naslednji pavšali na žival in na dan: (i) za proizvajalce s kratko dobavno verigo: — piščanci iz oznake KN 0105 94 00 kot celi trupi: 0,02459 EUR na žival in na dan za največ 178 319 živali, — piščanci iz oznake KN 0105 94 00, razrezani na kose: 0,03776 EUR na žival in na dan za največ 2 097 živali, — piščanci iz oznake KN 0105 94 00, predelani: 0,086 EUR na žival in na dan za največ 705 živali, — pegatke iz oznake KN 0105 99 50 kot celi trupi: 0,021335 EUR na žival in na dan za največ 4 181 živali, — pegatke iz oznake KN 0105 99 50, razrezane na kose: 0,032765 EUR na žival in na dan za največ 215 živali, — purani iz oznake KN 0105 99 30 kot celi trupi: 0,045895 EUR na žival in na dan za največ 215 živali, — purani iz oznake KN 0105 99 30, razrezani na kose: 0,070485 EUR na žival in na dan za največ 215 živali, — kopuni iz oznake KN 0105 94 00 kot celi trupi: 0,038595 EUR na žival in na dan za največ 215 živali, — pulardi iz oznake KN 0105 94 00 kot celi trupi: 0,045085 EUR na žival in na dan za največ 215 živali; (ii) za proizvajalce z dolgo dobavno verigo: — standardni piščanci in mladi petelini iz oznake KN 0105 94 00: 0,00191 EUR na žival in na dan za največ 2 235 243 živali, — piščanci Label Rouge ali iz proste reje iz oznake KN 0105 94 00; 0,004165 EUR na žival in na dan za največ 5 904 353 živali, — ekološki piščanci iz oznake KN 0105 94 00; 0,00505 EUR na žival in na dan za največ 295 130 živali, — standardne pegatke iz oznake KN 0105 99 50: 0,002325 EUR na žival in na dan za največ 25 166 živali, — pegatke Label Rouge ali iz proste reje iz oznake KN 0105 99 50; 0,003655 EUR na žival in na dan za največ 484 740 živali, — standardni purani iz oznake KN 0105 99 30: 0,005195 EUR na žival in na dan za največ 66 237 živali, — purani Label Rouge ali iz proste reje iz oznake KN 0105 99 30; 0,00654 EUR na žival in na dan za največ 215 živali, — standardne prepelice iz oznake KN 0106 39 80: 0,000605 EUR na žival in na dan za največ 2 407 761 živali, — prepelice Label Rouge ali iz proste reje iz oznake KN 0106 39 80; 0,00107 EUR na žival in na dan za največ 922 861 živali, — kopuni iz oznake KN 0105 94 00: 0,009475 EUR na žival in na dan za največ 215 živali, — pulardi iz oznake KN 0105 94 00: 0,006575 EUR na žival in na dan za največ 215 živali; (iii) za proizvajalce piščancev v začetni fazi vzreje: — piščanci v začetni fazi vzreje iz oznake KN 0105 94 00: 0,013135 EUR na žival in na dan za največ 135 489 živali, — pegatke v začetni fazi vzreje iz oznake KN 0105 99 50: 0,00812 EUR na žival in na dan za največ 5 004 živali, — purani v začetni fazi vzreje iz oznake KN 0105 99 30: 0,01261 EUR na žival in na dan za največ 215 živali; (iv) za proizvajalce kokoši nesnic: — standardne mlade kokoši nesnice iz oznake KN 0105 94 00: 0,00182 EUR na žival in na dan za največ 127 001 žival, — mlade kokoši nesnice v hlevski reji iz oznake KN 0105 94 00: 0,002545 EUR na žival in na dan za največ 25 460 živali, — mlade ekološke kokoši nesnice iz oznake KN 0105 94 00: 0,00197 EUR na žival in na dan za največ 215 živali, — kokoši nesnice v baterijski reji iz oznake KN 0105 94 00: 0,004275 EUR na žival in na dan za največ 118 675 živali, — kokoši nesnice v hlevski reji iz oznake KN 0105 94 00: 0,00575 EUR na žival in na dan za največ 215 živali, — kokoši nesnice iz proste reje iz oznake KN 0105 94 00: 0,00867 EUR na žival in na dan za največ 33 273 živali, — kokoši nesnice Label Rouge iz oznake KN 0105 94 00: 0,009585 EUR na žival in na dan za največ 215 živali, — ekološke kokoši nesnice iz oznake KN 0105 94 00: 0,01306 EUR na žival in na dan za največ 46 887 živali.

2. Če število neproizvedenih živali, ki so upravičene do nadomestila, presega največje število živali na postavko iz odstavka 1, se lahko izdatki, upravičeni do delnega financiranja Unije, prilagodijo po postavkah in presežejo zneske, ki izhajajo iz uporabe največjega števila živali po postavki, pod pogojem da je skupni znesek prilagoditev manjši kot 10 % najvišje ravni izdatkov, ki jih delno financira Unija, iz člena 3(1).

Člen 4

Francija izvaja upravne in fizične preglede v skladu s členoma 58 in 59 Uredbe (EU) št. 1306/2013 Evropskega parlamenta in Sveta (11).

Francija zlasti preveri:

(a) upravičenost prosilca, ki vloži zahtevek za podporo;

(b) pri vsakem upravičenem prosilcu: upravičenost, količino in vrednost dejanskega zmanjšanja proizvodnje;

(c) da noben upravičen prosilec za nadomestitev izgub iz člena 2 ni prejel sredstev iz drugih virov.

Upravičenim prosilcem, v zvezi s katerimi so upravni pregledi končani, se lahko pomoč izplača že pred izvedbo vseh pregledov, zlasti tistim prosilcem, ki so bili izbrani za preglede na kraju samem.

Če upravičenost prosilca ni potrjena, se pomoč izterja in se uporabijo sankcije.

Člen 5

Francija Komisiji sporoči potrditev izplačil.

Člen 6

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 19. februarja 2018 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).

(3) Izvedbeni sklep Komisije (EU) 2017/247 z dne 9. februarja 2017 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 36, 11.2.2017, str. 62).

(4) Izvedbeni sklep Komisije (EU) 2017/417 z dne 7. marca 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 63, 9.3.2017, str. 177).

(5) Izvedbeni sklep Komisije (EU) 2017/554 z dne 23. marca 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 79, 24.3.2017, str. 15).

(6) Izvedbeni sklep Komisije (EU) 2017/696 z dne 11. aprila 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 101, 13.4.2017, str. 80).

(7) Izvedbeni sklep Komisije (EU) 2017/780 z dne 3. maja 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 116, 5.5.2017, str. 30).

(8) Izvedbeni sklep Komisije (EU) 2017/1139 z dne 23. junija 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 164, 27.6.2017, str. 59).

(9) Uredba (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (UL L 189, 27.6.2014, str. 1).

(10) Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).

(11) Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).